ટ્વિટર પર મળેલા જવાબ પછી અસ્મિ સાંતાક્રુઝ પોલીસ-સ્ટેશનમાં આ વિશેની ફરિયાદ કરવા ગઈ હતી. આ સંદર્ભમાં અસ્મિએ કહ્યું હતું કે ‘સાંતાક્રુઝ પોલીસે મને મારી ફરિયાદ બાબતમાં સહકાર આપવાની તૈયારી બતાવી હતી, પરંતુ આજ સુધી એણે રિક્ષા શોધવા માટેની કોઈ કાર્યવાહી કરી નહોતી. ત્યાંની પોલીસે આના માટે મને જ ટ્રાફિક-વિભાગમાં ફરિયાદ કરવા ગઈ કાલે જણાવ્યું હતું. જોકે બુધવારના આખા દિવસમાં ‘મિડ-ડે’ તરફથી આ મુદ્દા પર ટ્રાફિક-વિભાગ અને પોલીસ સાથે વાતચીત કરવાને કારણે આ બન્ને વિભાગો અમારી ફરિયાદ નોંધવા માટે તૈયાર થઈ ગયા હતા.’